**Z Á P I S N I C A**

**zo zasadnutia komisie pre ochranu a tvorbu životného prostredia pri obecnom zastupiteľstve v obci Abrahám**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zápisnica č.4/2015 V Abraháme dňa 12.06.2015

**Prítomní členovia komisie:**

Predseda: Marian Vrbovský

Zapisovateľka: Viktória Tarrová

Členovia: Tibor Ležovič, Mgr.

Peter Horník

Jozef Ivančík

Milan Kralovič

Marián Jucha

**Program zasadnutia:**

1. Otvorenie zasadnutia a schválenie programu
2. Prerokovanie úloh uložených zo zasadnutia poslancov OZ
3. Prejednanie materiálov do informačnej tabule
4. Komisionálne uzavretie rampy do parku
5. Diskusia
6. Záver

**Zápis z priebehu rokovania komisie k podľa jednotlivých bodov programu**

1. **Otvorenie zasadnutia a schválenie programu**

Zasadnutie komisie životného prostredia otvoril predseda Marian Vrbovský, ktorý privítal prítomných členov komisie a občanov. Navrhol členom program zasadnutia.

***Za návrh:*** *7 členov, proti 0, zdržal sa 0.*

1. **Prerokovanie úloh uložených zo zasadnutia poslancov OZ**

**Podnet č.1**:

Na základe žiadosti školy o povolenie výrubu ihličnanov na školskom dvore členovia urobili obhliadku. Zhodli sa na postupnom výrube v rozmedzí 5 rokov a v troch etapách, pričom prvé doporučuje vyrúbať tri ihličnany stojace najbližšie k susediacemu murovanému plotu v tomto roku 2015 v novembri až februári.

***Hlasovanie****:za 7, proti 0, zdržalo sa 0.*

**Podnet č.2:**

Na základe podnetu spoluobčana, ktorý sa týka odpadu na strelnici poľovníckeho združenia sme diskutovali o záťaži tohto odpadu vzniknutého po streľbe na životné prostredie. Členovia z informačných zdojov zistili, že tieto asfaltové terče, z ktorých vzniká prevažne tento odpad sú vyrobené z ekologických materiálov, tie sa v prírode v krátkom čase rozložia. Aj napriek tomu sa prikláňame k názoru, že by si poľovnícke združenie po streľbe mohlo upratať vzniknutý odpad aspoň na ceste. Komisia doporučuje upozorniť PZ na nutnosť likvidácie vzniknutého odpadu a upozorní na to i predsedu PZ.

**Hlasovanie:** za 7, proti 0, zdržal sa 0

**Podnet č.3:**

Členovia diskutovali o skládke zeleného odpadu v lese, požadovali vyhlásenie zákazu tejto skládky, čo sa však neuskutočnilo. Komisia bude znova požadovať vyhlásenie zákazu.

**Hlasovanie:** za 7, proti 0, zdržal sa 0

1. **Prejednanie materiálov do informačnej tabule**

Členovia komisie pripravujú podkladové materiály na informačnú tabuľu. Zhodli sa na následujúcom obsahu:

Názov parku, erb Abrahámu, erb Slovenska, erb Esterházyovcov, mapa aj satelitná + vyznačiť park, text, obrázky zvierat a stromov, piktogramy ( napr. zákaz voľného výbehu psov bez vodítka, zákaz vjazdu motorových vozidiel, povolený vjazd pre bicykle apod...), zaujímavosti( napr. ako vyzeral kaštieľ, grófsky bazén apod.), text v angličtine, nafotia sa raritné stromy v Abraháme ( napr. vŕba v lokalite tony a veľký agát..)

Dizajn informačnej tabule na základe podkladov členov komisie vypracuje pán Oto Daniš.

**Hlasovanie:** za 7, proti 0, zdržal sa 0.

1. **Komisionálne uzavretie rampy do parku**

Komisia požaduje uzavretie rampy, všetci občania, ktorý majú povolenie pre vjazd do lesa majú kľúče od rampy. Členovia sa dohodli, že bude určený jeden občan , ktorý bude kontrolovať, či je rampa zatvorená najmä na noc.

**Hlasovanie:** za 7, proti 0, zdržal sa 0.

1. **Diskusia**

Členovia komisie a prítomní občania diskutovali o návrhu člena komisie vyčistiť grófske kúpalisko a zároveň usporiadať jesennú brigádu v mesiaci september.

1. **Záver**

Predseda komisie poďakoval členom komisie a prítomným za účasť na zasadnutí, vyzdvihol aktívny prístup občanov k problematike týkajúcej sa životného prostredia v našej obci a zasadnutie ukončil.

Zápisnicu overili:

Jozef Ivančík \_\_\_\_\_\_\_\_\_\_\_\_\_\_\_\_

Peter Horník \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

predseda komisie Marian Vrbovský

Zapísala Viktória Tarrová